ഏറ്റുമാനൂര്പൂഞ്ഞാര് ഹൈവേ: ടാറിങ്ങിന് 6 കോടി പാലാ: ഏറ്റുമാനൂര്പൂഞ്ഞാര് ഹൈവേയില് പാലാ നിയോജക മണ്ഡലത്തില്പ്പെട്ട ഭാഗങ്ങളില് ബി.സി ഓവര്ലേ ടാറിംഗ് നടത്തി നവീകരിക്കുന്നതിനായി 6 കോടി 25 ലക്ഷം രൂപ സര്ക്കാര് അനുവദിച്ചതായി മാണി സി.കാപ്പന് എം.എല്.എ അറിയിച്ചു. രണ്ട് ജോലികള്ക്കായാണ് തുക അനുവദിച്ചത്. ആദ്യത്തേതില് ഹൈവേയില് ഇന്ത്യാര് റബ്ബര് ഫാക്ടറി മുതലുള്ള 900 മീറ്റര് ഭാഗത്തും തുടര്ന്ന് മഹാറാണി ജംഗ്ഷന് മുതല് കൊച്ചിടപ്പാടി വരെയും ടാര് ചെയ്യുന്നതിന് 2.25 കോടി രൂപയും കൊച്ചിടപ്പാടി മുതല് ഈരാറ്റുപേട്ട മുട്ടം ജംഗ്ഷന്വരെയുള്ള ഭാഗത്ത് ഓവര്ലേ ചെയ്ത് നവീകരിക്കുന്നതിന് 4 കോടി രൂപയുമാണ് അനുവദിച്ചിരിക്കുന്നത്. വെള്ളക്കെട്ട് ഭീഷണി ഒഴിവാക്കാന് ചെത്തിമറ്റം മൂന്നാനി ഭാഗത്ത് റോഡിന്റെ ഉയരം കൂട്ടുന്ന ജോലിയും ഇതോടൊപ്പം നടത്തും. കൊച്ചിടപ്പാടി പാലത്തിന് സമീപമുള്ള വെള്ളക്കെട്ടിന് പരിഹാരമായി ഇവിടെയും റോഡിന് ഉയരം വര്ദ്ധിപ്പിക്കും. ഇതിനായി റോഡ് സേഫ്റ്റി അതോററ്റി അനുവദിച്ച തുക ഉപയോഗിക്കും. റോഡില് സൈന് ബോര്ഡുകളും ആവശ്യമായ ഓടകളും നിര്മ്മിക്കും. മഴ മാറിയാലുടന് പണികള്ക്കു തുടക്കമാകുമെന്നും എം.എല്.എ അറിയിച്ചു. ഉമ്മന്ചാണ്ടി ഇന്ന് ഇളങ്ങുളത്ത് ഇളങ്ങുളം: എലിക്കുളം പഞ്ചായത്ത് പതിനാലാം വാര്ഡ് തെരഞ്ഞെടുപ്പ് യു.ഡി.എഫ് സ്ഥാനാര്ഥി ജെയിംസ് ചാക്കോ ജീരകത്തിന്റെ തെരഞ്ഞെടുപ്പ് പ്രചാരണാര്ത്ഥം മുന് മുഖ്യമന്ത്രി ഉമ്മന്ചാണ്ടി ഇന്നു വാര്ഡിലെ വിവിധ കുടുംബയോഗങ്ങളില് പങ്കെടുക്കും. വൈകിട്ട് 4 ന് റജി ചക്കാല, 4.20 ന് ആന്റോ വടാനപറമ്ബില്, 4.40 ന് ജോയ് ഐസക്ക് മൈലാടിയില്, 5.ന് സോണി പുളിക്കകുന്നേല്, 5.20 ന് ട്രൂമാന് വയലുങ്കള് എന്നി വരുടെ വസതിയിലാണ് യോഗങ്ങള്. കുടുംബസംഗമം ഇളങ്ങുളം: അടുത്തമാസം 11 നു നടക്കുന്ന എലിക്കുളം പഞ്ചയത്ത് പതിനാലാം വാര്ഡ് തെരഞ്ഞെടുപ്പില് യു.ഡി. എഫ് സ്ഥാനാര്ത്ഥി ജെയിംസ് ചാക്കോ ജീരകം ഉജ്ജലവിജയം നേടുമെന്ന് ജോസഫ് വാഴയ്ക്കന്. പനമറ്റം കവലയില് ജോസ് പൊട്ടനാനിയുടെ വസതിയില് ചേര്ന്ന കുടുംബസംഗമം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. ഡി.സി.സി.വൈസ് പ്രസിഡന്റ്മാരായ ബിജു പുന്നത്താനാം, എ.കെ. ചന്ദ്രമോഹനന്, നേതാക്കളായ സെബാസ്റ്റ്യന് പാറയ്ക്കന്, മാത്യു പോറ്റേടം, വി.ഐ.അബ്ദുല് കരീം, ബൈജു എടപ്പാടികരോട്ട്, മാത്യു നരിതൂക്കില് അപ്പച്ചന് ഈറ്റപ്പുറത്ത്, ജയ്ദീപ് പാറക്കന് തുടങ്ങിയവര് സംസാരിച്ചു.